Obavještavamo zainteresovane kandidate da Vlada Republike Slovačke dodjeljuje kandidatima iz Crne Gore stipendije, na osnovu bilateralnog sporazuma potpisanog između Ministarstva obrazovanja, nauke, istraživanja i sporta Republike Slovačke i Ministarstva prosvjete Crne Gore.

Za akademsku 2018/2019. godinu, u okviru ovog programa Crnoj Gori biće dodijeljeno 20 mjeseci za studijske boravke u trajanju od 3 do 10 mjeseci.

**Stipendije su namijenjene studijskim boravcima, a ne za sticanje akademskih zvanja.**

Iznos stipendije za studente osnovnih i master studija je 280 eura, mjesečno, a za studente doktorskih studija 330 eura, mjesečno. Za univerzitetske predavače i istraživače, stipendija iznosi 550 eura, mjesečno.

Potrebna dokumentacija, na slovačkom, češkom, ili engleskom jeziku:

* Aplikacioni formular koji se može preuzeti sa sljedeće internet stranice

<http://www.minedu.sk/scholarships-offered-within-the-framework-of-bilateral-programs-of-cooperation/>

* Detaljan CV,
* Motivaciono pismo (u kojem se navodi lična i profesionalna motivisanost za boravak u Slovačkoj),
* Detaljan plan predavačkog ili istraživačkog programa,
* Pozivno pismo ili „acceptance letter“ od slovačke institucije-domaćina,
* Studenti osnovnih/master studija podnose i prepis ocjena tokom studija,
* Studenti doktorskih studija, univerzitetski predavači i istraživači podnose i listu publikacija koje se odnose na istraživački program boravka,
* Po jednu fotografiju, veličine 3,5cm x 4cm (pasoški format), zakačenu za svaki original i kopiju aplikacionog formulara.
* Preporuka(e):
* Studenti osnovnih/master studija podnose 2 preporuke od univerzitetskih profesora univerziteta koji je izdao prepis ocjena;
* Studenti doktorskih studija podnose 1 preporuku od supervizora (mentora) za doktorsku tezu;
* Univerzitetski predavači i istraživači podnose 1 preporuku od matične institucije (šef odsjeka, rukovodilac istraživačke grupe).

Navedenu dokumentaciju treba dostaviti, najkasnije do ponedjeljka, **19. marta 2018. godine**, na sljedeću adresu:

Ministarstvo prosvjete Crne Gore

Kancelarija br. 3

Ul. Vaka Đurovića b.b.

Podgorica

Kontakt telefon: (020) 410 189

Email: lidija.ercegovic@mps.gov.me

**Nepotpune i neblagovremene aplikacije se neće razmatrati**.